Els joves de Burjassot participen en tallers de rugbi de la mà de Tatamy Rugbi Club
2025-07-24

Els joves de Burjassot tindran l’oportunitat aquest curs de participar en tallers de rugbi, de caràcter inclusiu, de la mà del Tatami Rugbi Club. Una iniciativa començada en el curs escolar 2015/2016 que fou molt ben acollida per part de tots els participants en la mateixa.

El passat curs, el citat club va desenvolupar una labor social i esportiva molt important impartint en 18 centres de Burjassot, Godella i Paterna tallers de rugbi, impartits pel veterà entrenador Juan Rastrilla i comptant amb la valuosa implicació dels professors d’educació física dels diferents centres en els quals s’ha impartit aquesta disciplina esportiva.

En total, més de 2.000 alumnes han pogut formar part d’aquesta iniciativa en la qual es difonen els valors del rugbi, la igualtat i la integració social com a objectius fonamentals.

El balanç final del taller, tal com han assenyalat els organitzadors dels mateixos, ha sigut un èxit, “donades les mostres d’agraïment i felicitacions rebudes per part dels responsables dels centres i l’interés de les xiquetes i dels xiquets pels ensenyaments rebuts”.

Pròximament també s’impartirà el taller amb caràcter inclusiu en centres especialitzats.

En el cas de Burjassot, els centres que han pogut desenvolupar aquest taller han sigut el Centre Socioeducatiu Díaz Pintado, els CEIP Fernando de los Ríos, Miguel Bordonau, Sant Joan de Ribera, Villar Palasí i El Pouet-Verge dels Desemparats, els IES Comarcal, Vicent Andrés Estellés i Federica Montseny i els col·legis La Fontaine i Sant Miquel. A aquests centres s’uneix la Colònia Sant Vicent Ferrer.

En el cas de la localitat de Godella, els centres són el Sagrat Cor, Col·legi Sant Bartolomé, EPLA i El Barranquet i, a València, Mantallate i Engeba.